Robert Pettersen

Robert Pettersen (født 13. august 1969) er en norsk samfunnsøkonom. Siden 8. mai 2013 har han vært kommunedirektør (før 2018 kalt rådmann) i Rana kommune.

Pettersen er cand.polit. fra Universitetet i Bergen 1997, med hovedfag i sosialøkonomi. Han var rådmann i den tidligere Tysfjord kommune fra 2007 til 2010. Etter dette var han administrativ leder i Fellesorganisasjonen (FO) frem til 15. august 2012.FO-topp går på dagen. FOs administrative leder Robert Pettersen slutter på grunn av uenighet med politisk ledelse, frifagbevegelse.no, 15. august 2012 kl 15:27, oppdatert 16. august 2012 kl 19:51

Rådmann i Rana kommune
Pettersen overtok som rådmann i Rana kommune etter rådmann Sigmund Johnsen, som ble avskjediget 22. mai 2012.Susanne Lysvold: Rana har fått ny rådmann, NRK, 13. mars 2013

Det var strid om Pettersen eller den konstituerte rådmannen Svenn Harald Johannessen skulle tilsettes. Posisjonen i kommunestyret (Høyre, Fremskrittspartiet, Senterpartiet, Miljøliste Rana, Venstre og Kristelig Folkeparti) ønsket Johannesen, mens opposisjonen (Arbeiderpartiet, Sosialistisk Venstreparti, Rødt) ønsket Pettersen.Emil H. Indsetviken: Robert Pettersen ny rådmann i Rana, nrk.no, 5. februar 2013 kl 19:38

Med 19 mot 18 stemmer valgte Rana kommunestyre den 5. februar 2013 å ansette Robert Pettersen. Kommunestyret vedtok samtidig å forlenge Johannessens midlertidige tilsetting som konstituert rådmann frem til 8. mai 2013.

Pettersen har siden 8. mai 2013 vært rådmann i Rana kommune.

 Referanser 

Kategori:Rådmenn
Kategori:Tysfjord
Kategori:Rana